CELEX: C2005/031/48
Language: fi
Date: 2005-02-05 00:00:00
Title: Asia T-430/04: Nomura Principal Investment plc:n ja Nomura International plc:n 25.10.2004 Euroopan yhteisöjen komissiota vastaan nostama kanne

5.2.2005   
            
            
               FI
            
            
               Euroopan unionin virallinen lehti
            
            
               C 31/25
            
         Nomura Principal Investment plc:n ja Nomura International plc:n 25.10.2004 Euroopan yhteisöjen komissiota vastaan nostama kanne
   (Asia T-430/04)
   (2005/C 31/48)
   Oikeudenkäyntikieli: englanti
   Nomura Principal Investment plc ja Nomura International plc Lontoo (Yhdistynyt kuningaskunta) ovat nostaneet 25.10.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustajina ovat asianajajat C.-D. Ehlermann, F. Louis, A. Vallery, G. A. Gutermuth ja C. Duvernoy.
   Kantajat vaativat, että ensimmäisen oikeusasteen tuomioistuin
   
               —
            
            
               kumoaa komission valtiontukea koskevassa asiassa nro CZ 46/2003 – Tšekin tasavalta (Investiÿní a poštovní banka, a.s.) 14.7.2004 tekemän päätöksen
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Riidanalainen päätös tehtiin Euroopan Unioniin liittymisestä tehdyn sopimuksen liitteessä IV olevassa 3 kohdassa säädetyssä komission sellaisia valtiontukitoimenpiteitä koskevassa menettelyssä, jonka uudet jäsenvaltiot toteuttivat ennen näiden liittymistä ja joista näiden viranomaiset ilmoittivat komissiolle ennen 1.5.2004. Riidanalaisessa päätöksessä katsotaan, että liittymistä edeltäneet tukitoimenpiteet, jotka Tšekin tasavalta toteutti tšekkiläisen Ceskoslovenska obchodni banka (CSOB) - pankin hyväksi, eivät ole ”liittymispäivän jälkeen sovellettavia” liittymissopimuksen liitteessä IV olevassa 3 kohdassa tarkoitetulla tavalla, ja siksi komissio ei valvo sitä, ovatko ne sisällöllisesti valtiontukea koskevien EU:n sääntöjen mukaisia.
   Kantaja esittää, että tämä päätös tulee kumota sillä perusteella, että kyseessä olevat Tšekin tasavallan toteuttamat tukitoimenpiteet ovat liittymispäivän jälkeen sovellettavia. Kantajan mukaan riidanalainen päätös on liittymissopimuksen liitteessä IV olevan 3 kohdan, EY 253 artiklan, EY 88 artiklan ja asetuksen 659/1999 (1) vastainen, koska siinä on sovellettu virheellistä määritelmää ”liittymispäivän jälkeen sovellettavista toimenpiteistä”.
   Kantaja väittää edelleen, että kun komissio teki riidanalaisen päätöksen, se syyllistyi harkintavallan väärinkäyttöön liittymissopimuksen liitteessä IV olevan 3 kohdan ja EY 88 artiklan vastaisesti määrittelemällä uudelleen ”vielä liittymispäivän jälkeen sovellettavat toimenpiteet” välttääkseen liittyjävaltion toteuttaman sellaisen toimenpiteen valvonnan, joka olisi sisältynyt komission tälle oikeudelliselle käsitteelle antamaan aikaisempaan määritelmään.
   Kantaja esittää myös, että komissio on tehnyt oikeudellisen virheen liittymissopimuksen liitteessä IV olevan 3 kohdan ja EY 88 artiklan vastaisesti, koska se ei aloittanut muodollista tutkintamenettelyä huolimatta edelleen avoimina ja selvittämättöminä olevista asiakysymyksistä ja monista epäilyksistä, jotka koskevat ilmoitettujen toimenpiteiden lainmukaisuutta. Lisäksi se teki kantajan mukaan oikeudellisen virheen soveltamalla virheellisesti määritelmäänsä liittymispäivää edeltäneiden Tšekin tasavallan toteuttamien tukitoimenpiteiden sovellettavuudesta liittymispäivän jälkeen sellaisiin vakuuksiin, jotka koskivat mahdollisia oikeudenkäyntejä ja muita vaatimuksia ja jotka Tšekin valtionpankki myönsi CSOB:lle. Se teki lopuksi kantajan mukaan sekä oikeudellisen että tosiseikkoja koskevan virheen jättämällä tutkimatta asianmukaisesti tosiseikat, jotka koskivat Tšekin tasavallan CSOB:lle myöntämiä tukitoimenpiteitä.
   
      (1)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22 päivänä maaliskuuta 1999 annettu neuvoston asetus (EY) N:o 659/1999 (EYVL L 83, s. 1)